open-index/open-wikipedia-markdown huggingface dataset:
François Xavier Rajaonarivo

**François Xavier Rajaonarivo** (8. huhtikuuta 1915 – 15. marraskuuta 1985) oli madagaskarilainen roomalaiskatolinen piispa. Hänet vihittiin papiksi 26. heinäkuuta 1945 ja nimitettiin Miarinarivon hiippakunnan johtoon 5. huhtikuuta 1960. Piispaksi konsekroinnin suoritti 8. toukokuuta paavi Johannes XXIII, jota avustivat Napoléon-Alexandre Labrie ja Fulton John Sheen.

Rajaonarivo osallistui Vatikaanin toiseen kirkolliskokoukseen ja kuoli 70-vuotiaana toimiessaan yhä piispana.

## Lähteet
Pietari ja susi

**Pietari ja susi** on Kaarina Helakisan kirjoittama ja Saara Tikan kuvittava kirja vuodelta 1982. Se kertoo pojasta Pietarista ja tämän ystävästään sudesta.
Frank Marcus Fernando

**Frank Marcus Fernando** (19. lokakuuta 1931 – 25. elokuuta 2009) oli srilankalainen roomalaiskatolinen piispa. Hänet vihittiin papiksi 22. joulukuuta 1956 ja nimitettiin Colombo in Ceylonin vihkipiispaksi sekä Olivan titulaaripiispaksi 6. heinäkuuta 1965. Piispaksi vihkiminen seurasi 19. elokuuta. Pääkonsekraattorina toimi Thomas Benjamin Cooray, jota avustivat Edmund Peiris ja Anthony de Saram.

8. kesäkuuta 1968 Fernando sai nimityksen Chilawin koadjuuttoripiispaksi, ja 27. joulukuuta 1972 hänestä tuli sen piispa. Hän osallistui Vatikaanin toiseen kirkolliskokoukseen ja jäi eläkkeelle 19. lokakuuta 2006.

## Lähteet
Per-Erik Burud

**Per-Erik Burud** (15. lokakuuta 1962 – 13. heinäkuuta 2011) oli norjalainen miljardööri ja Kiwi-päivittäistavaraketjun toimitusjohtaja. Vuonna 2007 hänen omaisuutensa arvo oli 1,1 miljardia Norjan kruunua.

Burud työskenteli Kiwissä vuodesta 1991 lähtien.

## Veneilyonnettomuus
Burud katosi veneilyonnettomuuden jälkeen Tjømen lähellä 13. heinäkuuta 2011. Burud, hänen vaimonsa Anita sekä Anne-Lene Novak Aasheim kuolivat onnettomuudessa. Anne-Lenen mies Asbjørn onnistui pelastamaan itsensä maihin, jossa hän ilmoitti tragediasta. Usean päivän kestäneiden etsintöjen jälkeen, 21. heinäkuuta, Burudin ruumis löytyi alueelta, jossa onnettomuus tapahtui. Seuraavana päivänä henkilö tunnistettiin Burudiksi.

## Lähteet
Félix Paul

**Félix Paul** (2. elokuuta 1935 Port Victoria – 21. marraskuuta 2001) oli seychelliläinen roomalaiskatolinen piispa. Hänet vihittiin papiksi Port Victoria o Seychellesin hiippakuntaan 21. joulukuuta 1960 ja nimitettiin sen johtoon 17. maaliskuuta 1975. Piispaksi konsekroinnin suoritti 25. heinäkuuta Jean Margéot, jota avustivat Georges-Henri Guibert ja François Xavier Rajaonarivo. Paul erosi tehtävistään Port Victoria o Seychellesin piispana 30. toukokuuta 1994.

## Lähteet
Metšel

**Metšel** (, ) on yksi Venäjän suurimpiin kuuluvista kaivos- ja metalliteollisuuden yhtymistä. Se tuottaa hiiltä, terästä, lämpö- ja sähköenergiaa. 

Yhtiön pääkonttori on Moskovassa. Yhtiöllä on Venäjän lisäksi toimintaa Bulgariassa, Liettuassa, Kazakstanissa, Romaniassa ja Yhdysvalloissa. Metšelin osake on noteerattu muun muassa Moskovan (MICEX-RTS) ja New Yorkin pörssissä (NYSE - Euronext).

## Aiheesta muualla
* Metšelin kotisivut  (mechel.ru)
* Metšelin kotisivut  (mechel.com)
Anthony de Saram

**Anthony de Saram** (10. toukokuuta 1915 – 28. helmikuuta 1982) oli srilankalainen roomalaiskatolinen piispa. Hänet vihittiin papiksi 25. maaliskuuta 1941 ja nimitettiin Colombo in Ceylonin arkkihiippakunnan vihkipiispaksi sekä Tacapaen titulaaripiispaksi 27. joulukuuta 1962. Piispaksi konsekroinnin suoritti 25. maaliskuuta 1963 Thomas Benjamin Cooray, jota avustivat Edmund Peiris ja Leo Nanayakkara. 22. maaliskuuta 1965 de Saram sai nimityksen Gallen piispaksi, jona hän toimi loppuikänsä. Hän osallistui Vatikaanin toiseen kirkolliskokoukseen.

## Lähteet
Port-au-Prince (laiva)

***Port-au-Prince*** oli Ranskassa rakennettu laiva, jonka britit kaappasivat itselleen. Vuonna 1805 *Port-au-Prince* lähti ryöstämään espanjalaisia ja ranskalaisia laivoja brittien suojeluksessa. Vuonna 1806 laiva purjehti saaliineen Tongaan. Tongan kuningas antoi asukkaille käskyn hyökätä laivaan. Tongalaiset surmasivat aluksen miehistön ja upottivat laivan aarteineen.

Vuonna 2012 Tongan matkailuministeriö kertoi, että sukeltajien epäillään löytäneen *Port-au-Princen* hylyn merestä.

## Lähteet
Frank Macfarlane Burnet

**Frank Macfarlane Burnet** (1899–1985) oli australialainen tutkija, joka sai vuonna 1960 Nobelin lääketieteen palkinnon hankittua vastustuskykyä koskevasta tutkimuksesta yhdessä Peter Medawarin kanssa.

## Lähteet
Madagaskarinhiirihaukka

**Madagaskarinhiirihaukka** (*Buteo brachypterus*) on hiirihaukkojen sukuun kuuluva lintu. Se on kotoperäinen Madagascarilla.

Sen elinpiiriä ovat subtrooppiset ja trooppiset kosteat alavat ja vuoristometsät ja pensastot, kallioiset alueet ja kuivat savannit. Sitä tavataan 2&nbsp;300 metrin korkeuteen asti. Sen populaation koko on vakaa.

## Lähteet

## Aiheesta muualla
*Internet Bird Collection Kuvia, videoita ja ääniä
Kleiber

**Kleiber** on muun muassa seuraavien henkilöiden sukunimi:

* Carlos Kleiber (1930–2004), itävaltalainen kapellimestari
* Erich Kleiber (1890–1956), itävaltalainen kapellimestari
* Jolán Kleiber (1939–2022), unkarilainen kiekonheittäjä ja kuulantyöntäjä.
Stefan Smirnov

**Stefan Smirnov** (1924 – 1995) oli venäläinen meriupseeri, toimittaja ja Neuvostoliiton kommunistisen puolueen työntekijä. 

Smirnov kouluttautui puna-armeijassa tulkiksi ja työskenteli jatkosodan aikana suomalaisten sotavankien kuulustelijana. Rauhansopimuksen jälkeen hänet nimitettiin Valvontakomission merivoimien osaston tulkiksi Helsinkiin. Myöhemmin hän toimi Valvontakomission varapuheenjohtajan Grigori Savonenkovin adjuntanttina. Smirnov oli myös marraskuussa 1944 mukana sotilassaattueessa, jossa tapahtui venäläisen upseerin Ivan Belovin selvittämättömäksi jäänyt murha.

Akateemisen loppututkinnon suoritettuaan hän työskenteli sanomalehti Pravdan Suomen ja Pohjoismaiden kirjeenvaihtajana vuoteen 1962 saakka. Vuosina 1968-1986 Smirnov oli NKP:n kansainvälisen osaston Suomen asioiden esittelijänä. Tehtävissään hän osallistui aktiivisesti Suomen ja Neuvostoliiton välisten asioiden hoitoon ja oli läheisessä yhteistyössä useiden merkittävien suomalaisvaikuttajien kanssa.

Vuonna 1995 Smirnov ehti juuri ennen kuolemaansa saada valmiiksi muistelmateoksensa.

## Teokset
**Tornin miehet - valvontakomission upseeri muistelee*. Tammi, 1995. .

## Lähteet
*Suomen historia/Tornin miehet
Riskibisnes

**Riskibisnes** () on vuonna 1983 ensi-iltansa saanut yhdysvaltalainen komediaelokuva, jonka pääosissa ovat Tom Cruise ja Rebecca De Mornay. Elokuva oli Tom Cruisen läpimurtoelokuva, ja sisältää hänen kuuluisan tanssikohtauksensa Bob Segerin ”Old Time Rock’n Roll” -kappaleen soidessa. Elokuva oli Paul Brickmanin esikoisohjaus.

## Juoni
Elokuva kertoo tavallisesta nuorukaisesta, joka jää yksin kotitaloon vanhempien matkan ajaksi, ja töppäilynsä takia joutuu rahan ansaitsemiseksi järjestämään talossa paljon paheellista toimintaa vanhempien tietämättä. Kaikki kääntyy lopulta parhain päin.

## Näyttelijät

## Musiikki
*Riskibisneksessä* musiikki oli tärkeä osa elokuvan tunnelmaa. Tangerine Dream vastasi pääosin elokuvamusiikista, ja julkaisi myös elokuvan soundtrack eli elokuvamusiikki-levyn, jolla Tangerine Dreamin lisäksi oli Bob Seger, Muddy Waters, Jeff Beck, Prince, Journey ja Phil Collins.

## Vastaanotto
Elokuva oli Tom Cruisen ja De Mornayn läpimurtoelokuva ja molemmat nousivat kansainväliseen maineeseen rooleistaan elokuvassa. Tom Cruise sai roolistaan Golden Globe -ehdokkuuden.

*[[The New York Times]]in* kriitikot valitsivat *Riskibisneksen* vuonna 2004 yhdeksi kaikkien aikojen tuhannesta parhaasta elokuvasta maailmassa.

## Lähteet

## Aiheesta muualla
*
Vanilla Sky

**Vanilla Sky** on vuonna 2001 ensi-iltansa saanut Cameron Crowen ohjaama yhdysvaltalainen fantasia-, tieteis- ja jännityselokuva, jonka päärooleissa esiintyy useita tunnettuja näyttelijöitä, kuten Tom Cruise, Penélope Cruz, Jason Lee, Cameron Diaz, Kurt Russell ja Tilda Swinton.

## Uudelleenfilmatisointi
Elokuva on englanninkielinen toisinto vuoden 1997 espanjalaisesta elokuvasta *[[Avaa silmäsi]]* (esp. *Abre los ojos*), jonka kirjoittivat Alejandro Amenábar ja Mateo Gil. Penélope Cruz näyttelee molemmissa versioissa.

Elokuvan nimi *Vanilla Sky* (”vaniljataivas”) viittaa taivaaseen Claude Monet´n maalauksessa *[[:en:The_Seine_at_Argenteuil|Seine Argenteuil´ssä]]*, joka myös näkyy elokuvassa.

## Juoni
Elokuva kertoo ökyrikkaan lehtitalon omistajan perijästä, jonka sielunmaisemaa kuvataan monenkirjavissa tilanteissa. Elokuva on kuvaukseltaan poikkeuksellinen ja sitä on kuvailtu osittain musiikkivideon tai unimaailman tapaiseksi.

## Näyttelijät

## Aiheesta muualla

*
Henkeen ja vereen

**Henkeen ja vereen** (*Taps*) on yhdysvaltalainen Harold Beckerin ohjaama elokuva vuodelta 1981. Elokuvassa kadetit nousevat kapinaan kun sotilasakatemiaa ollaan sulkemassa. Pääosissa muun muassa George C. Scott, Timothy Hutton, Ronny Cox, Sean Penn ja Tom Cruise. Timothy Hutton sai Golden Globe -palkintoehdokkuuden roolistaan.

Elokuvan englanninkielinen nimi *Taps* tarkoittaa yhdysvaltalaisessa sotilassanastossa päivän päätteeksi tapahtuvaa sotilassoittoa.

## Näyttelijät

## Vastaanotto
*Helsingin Sanomien* Mikael Fränti kirjoitti elokuvan ensi-illan aikaan 1983 sen poikkeavan pohtivalla asenteellaan ilahduttavasti tekoaikansa armeijaelokuvien ”reaganismista”. Hän kehuu etenkin Timothy Huttonin ja esikoisrooliaan tekevän Sean Pennin roolitöitä. *[[Video-opas|Video-oppaassa]]* vuodelta 1994 Asko Alanen sanoo elokuvan olevan dramaattinen muttei ollenkaan niin jäykkäniskainen kuin luulisi. Hän antaa elokuvalle kolme tähteä viidestä, mikä vastaa sanallista arviota ”hyvä”.

## Lähteet

## Aiheesta muualla
* 
*
Uimahypyt kesäolympialaisissa 2012 – naisten 10 metrin kerroksen parihypyt

**Naisten 10 metrin kerroksen parihypyt** kilpailtiin 31. heinäkuuta London Aquatics Centressä. Joukkueita oli mukana yhteensä kahdeksan.

## Aikataulu

Suluissa Suomen aika (EEST)

## Tulokset
Joukkueet hyppäsivät kukin viisi hyppyä.

## Lähteet
Expo bōei robotto Gran Sonik

**Expo bōei robotto Gran Sonik** (, ”Expon puolustusrobotti Gran Sonik”) on japanilaisen hip hop -yhtyeen m-flon toinen remix-albumi. Se sisältää uudelleenmiksauksia yhtyeen toiselta albumilta *[[Expo Expo]]*, joka ilmestyi yli puoli vuotta aiemmin. Albumi julkaistiin 28. marraskuuta 2001.

Albumia kuljettaa eteenpäin tarina, jossa ”Global Astroliner” -avaruusalusyhtiön valmistama robotti Rolly sekoaa, hyökkää *Expo Expo* -studioalbumilta tuttuun virtuaaliseen maailmannäyttelyyn ja taiselee sitä puolustavaa robottia Gran Sonikia vastaan. Lopulta molemmat robotit karkaavat. Suurin osa albumin remixeistä on drum’n’bass- tai house-tyylisiä, mutta kappale ”Orbit-3” lähempänä funkia ja ”Dispatch” vuorostaan Dragon Ashin kaltaista rockin ja rapin sekoitusta. Albumille osallistui useita remix-tähtiä, kuten Pizzicato Fiven jäsen Yasuharu Konishi ja London Elektricity. 

## Kappaleet
#Totsugeki! Gran Sonik ()
#How You Like Me Now [Edwards Radio FLO Remix]
#Marinkobicchi no yabō ()
#Prism [Sunship Vocal]
#Magenta Rain [London Elektricity Remix]
#Rolly tanjō ()
#One Sugar Dream [Readymade Pot-Pourri of the Beats: Konishi Yasuharu]
#Expo Expo [Motiva: T.M.D.C Remix]
#Rolly bōsō ()
#Dispatch [Space Buddha Pimp +1 More Remix: Dev Large]
#Expo Expo [Deckstream Remix]
#Yours Only [De Nada Full Vocal 12”]
#Gattai! Expo bōei robo ()
#Expo Expo [Dj Geetek Drum'nExpo'Bass Remix]
#What It Is [Supreme One Remix]
#Robotto no kakeochi ()
#Come Again [Tokyo Cafe Remix: Sakai Asuka]
#Orbit-3 [East West Vocal Remix: East West Connection]
#Lies [Giant Swing Mix: T. Kura]
#2013
#Nogawdnab
Lähde:


## Lähteet
Orion (elokuvateatteri)

**Orion** on elokuvateatteri Helsingin Kampissa. Elokuvateatterin toiminnasta vastaa  Elävän kuvan keskus Elke, joka aloitti teatterissa esitystoiminnan 1. maaliskuuta 2019. Elokuvateatterissa järjestetään säännöllisesti elokuvaesityksiä, ja tilaa vuokrataan myös yksityistilaisuuksiin. Teatterin ohjelmistossa on uutta art-house-elokuvaa, vanhempia klassikoita sekä kulttielokuvia. Orionin ohjelmisto julkaistaan teatterin kotisivuilla. Orionissa on 216 istumapaikkaa.

Orion oli Kansallisen audiovisuaalisen instituutin (KAVI) käytössä vuoden 2018 loppuun asti, jolloin Kavi siirsi esitystoiminnan keskustakirjasto Oodin elokuvateatteri Kino Reginaan.

Osoitteessa Eerikinkatu 15 sijaitseva Orion on Helsingin vanhimpia elokuvateattereita; samoissa tiloissa on esitetty elokuvia vuodesta 1928, tosin aiemmin Bio Athena -nimellä. Rakennuksen ja art deco -tyylisen elokuvateatterin tilat on suunnitellut arkkitehti Martti Välikangas. Silloisen Elokuva-arkiston käyttöön teatteri tuli 1984 käytyään läpi perusteellisen remontin vuonna 1980, jolloin muun muassa projektorit uusittiin. Teatteria uudistettiin myös vuonna 2001.

Vuonna 2020 Orion liittyi osaksi eurooppalaista Europa Cinemas -verkostoa. Jäsenyyden edellytyksenä on, että teatterin esitettämistä elokuvista merkittävä osa tulee olla eurooppalaisia ei-kansallisia tuotantoja. Muita verkostoon kuuluvia elokuvateattereita ovat Helsingissä Kino Engel, Korjaamo Kino ja Maxim sekä Espoossa Kino Tapiola, Lahdessa Kino Iiris, Tampereella Niagara ja Kuopiossa Kino Kuvakukko.

Maaliskuussa 2026 *[[Time Out (lehti)|Time Out]]* -lehden julkaisemassa "100 maailman parhaimman elokuvateatterin" -listassa Orion sijoittui sijalle 48.

## Lähteet

## Aiheesta muualla

* Elokuvateatterin kotisivut
Peter Medawar

**Peter Brian Medawar** (1915–1987) oli brittiläinen tutkija, joka sai vuonna 1960 Nobelin lääketieteen palkinnon hankittua vastustuskykyä koskevasta tutkimuksesta yhdessä Frank Macfarlane Burnetin kanssa.

## Lähteet
Georg von Békésy

**Georg von Békésy**	 (1899–1972) oli unkarilaissyntyinen yhdysvaltalainen tutkija, joka sai vuonna 1961 Nobelin lääketieteen palkinnon korvan simpukan toimintaa koskevasta tutkimuksesta.

## Lähteet
Napoléon-Alexandre Labrie

**Napoléon-Alexandre Labrie** (5. elokuuta 1893 Godbout – 16. toukokuuta 1973) oli kanadalainen roomalaiskatolinen piispa. Hänet vihittiin Jeesuksen ja Marian kongregaation papiksi 15. huhtikuuta 1922 ja nimitettiin Golfe St-Laurentin apostoliseksi vikaariksi sekä Limatan titulaaripiispaksi 30. maaliskuuta 1938. Piispaksi vihkiminen seurasi 17. heinäkuuta. 

22. joulukuuta 1945 Labrie sai nimityksen Golfe St-Laurentin piispaksi. 7. joulukuuta 1956 hän erosi tehtävistään ja sai nimityksen Hiltan titulaaripiispaksi. Tästä arvosta hän erosi 23. marraskuuta 1970. Hän osallistui Vatikaanin toiseen kirkolliskokoukseen.

## Lähteet
Leo Nanayakkara

**Leo Nanayakkara** (26. marraskuuta 1917 – 28. toukokuuta 1982) oli srilankalainen roomalaiskatolinen piispa. Hänet vihittiin benediktiinien papiksi 10. helmikuuta 1950 ja nimitettiin Kandyn hiippakunnan johtoon 2. heinäkuuta 1959. Piispaksi vihkiminen seurasi 3. lokakuuta. Pääkonsekraattorina toimi Bernardo Regno, jota avustivat Ignatius Philip Trigueros Glennie ja Jerome Emilianus Pillai.

18. joulukuuta 1972 Nanayakkara sai nimityksen Badullan piispaksi, jona hän toimi loppuikänsä. Hän osallistui Vatikaanin toiseen kirkolliskokoukseen.

## Lähteet
Nadežda Tolokonnikova

**Nadežda Andrejevna "Nadja" Tolokonnikova** (, s. 7. marraskuuta 1989 Norilsk, Venäjän SFNT, Neuvostoliitto) on venäläinen punkmuusikko ja aktivismiryhmä Pussy Riotin johtohahmo. Hän on opiskellut filosofiaa Moskovan valtionyliopistossa. Hän on jo ennen Pussy Riotin perustamista toiminut katutaideryhmä Voinassa (Sota). Hän on ollut naimisissa Pjotr Verzilovin kanssa ja heillä on vuonna 2008 syntynyt tytär. Hänellä on oleskelulupa Kanadassa, ja hänen miehellään on Kanadan ja Venäjän kaksoiskansalaisuus.

Tolokonnikova tuomittiin kahden vuoden vankeuteen huliganismista ja osallistumisestaan Pussy Riotin järjestämään esitykseen Moskovan pääkirkossa Kristus Vapahtajan katedraalissa. Lokakuussa 2012 Tolokonnikova lähetettiin moskovalaisesta vankilasta Mordvassa sijaitsevaan vankileiriin.

Lokakuussa 2012 Nadežda Tolokonnikova lähetettiin Mordvasta Siperiaan Krasnojarskin alueelle turvallisuussyistä. Junamatkustaja näki hänet 24. lokakuuta Tšeljabinskiin saapuvassa junassa, mutta hänen olinpaikastaan ei ollut julkisuudessa tietoa. Tolokonnikovan aviomies Pjotr Veržilov epäili hänen yhteytensä ulkomaailmaan katkaistuiksi eikä tavoittanut häntä Siperiasta. Venäjän vankilaviranomaiset sekä ihmisoikeusvaltuutettu Vladimir Lukin ilmoittivat, että Tolokonnikovan mukana oli lääkäri ja että hän oli kunnossa.

Tolokonnikova vapautettiin vankilasta joulukuussa 2013 osana laajaa joukkoarmahdusta, joka koski myös toista vangittua Pussy Riotin jäsentä Maria Aljohinaa. Tolokonnikova kritisoi vapautuksia vallanpitäjien imagon kohennuksiksi olympialaisten alla ja muistutti useiden muiden poliittisten vankien pysyneen yhä vankeudessa. Hän kehotti boikotoimaan helmikuussa 2014 järjestettyjä Sotšin talviolympialaisia.

## Kirja
*Tolokonnikova, Nadežda: *Pussy Riotin opas aktivismiin* (Alkuteos *Read & Riot,* suom. Sirpa Parviainen) [Helsinki]: Bazar, 2019. 

## Lähteet
Nestlé Toll House Café

**Nestlé Toll House Café** on Ziad Dalalin ja hänen toverinsa Doyle Liesenfeltin perustama yhdysvaltalainen franchise-yritys. Kaksikko perusti D/B/A Nestlé Toll House Cafen vuonna 2001 Dallasissa, Teksasissa. Crest Foods, Nestlén pääfranchise-yrittäjä, on franchise-pohjaisten välipalayritysten joukosta suurimmassa kasvussa Yhdysvalloissa osana Nestlé USA:n haastetta pitkän ajan teollisuuden johtajaa, Mrs. Fields Famous Cookies, Inc.:tä vastaan. Yrityksen menu koostuu lukuisista välipaloista, kuten kekseistä, keksileivoksista, jäätelöistä, pirtelöistä, smoothie-juomista ja täydestä valikoimasta kuumia ja kylmiä kahvituotteita. Nestlé Toll House Café-kahviloita löytyy pääosin ostos- ja kauppakeskuksista.

## Lähteet
Erikoiskriteeri

**Erikoiskriteeri** on argumentointivirhe, jossa argumentin läpimeno nojaa siihen, että sen todenperäisyydelle on poikkeavat, yleensä lievemmät vaatimukset kuin asianomainen vaatii muilta argumenteilta.

Esimerkiksi Jumalan olemassaoloa perustellaan joskus sillä, että kausaliteettiketjua ajassa taaksepäin seuraten kaikelle täytyy olla jokin alkupiste (niin kutsuttu kosmologinen todistus). Kun alkupisteeksi oletetaan määritelmän mukaisesti iankaikkinen jumala, ei tämän jumalan lähdettä vaadita enää perustelemaan samoin kuin kausaliteettiketjussa myöhempiä asioita.

Erikoiskriteeri on argumentointivirheenä paljastava siinä mielessä, että pelkästään tarve erikoiskriteerille  viestii argumentin ansiosta.

## Katso myös

* Todistuksen taakka
Steven Naismith

**Steven Naismith** (s. 14. syyskuuta 1986 Irvine, Skotlanti) on skotlantilainen jalkapalloilija. Hän on keskikenttäpelaaja ja kuuluu  Norwich Cityn pelaajistoon mutta pelaa kauden 2018–2019 lainasopimuksella skotlantilaisseura Heart of Midlothianissa, jossa hän pelasi myös edellisen kevään. Hän on pelannut Skotlannin maajoukkueessa 45 ottelua ja tehnyt niissä seitsemän maalia.

## Lähteet
Bernardo Regno

**Bernardo Regno** (18. elokuuta 1886 Fabriano – 2. syyskuuta 1977) oli italialaissyntyinen, Sri Lankassa toiminut roomalaiskatolinen piispa. Hän kuului benediktiineihin.

Regno sai pappisvihkimyksensä 18. joulukuuta 1909, ja hänet nimitettiin Kandyn hiippakunnan johtoon 27. tammikuuta 1936. Piispaksi vihkiminen seurasi 29. maaliskuuta. Regno toimi virassa, kunnes erosi tehtävistään 24. syyskuuta 1958; samana päivänä hän sai nimityksen Bagain titulaaripiispaksi. Hän erosi myös titulaarihiippakunnan johdosta 26. tammikuuta 1971. Hän osallistui Vatikaanin toiseen kirkolliskokoukseen.

Regno toimi Leo Nanayakkaran pääkonsekraattorina ja oli lisäksi mukana konsekroimassa Thomas Benjamin Coorayta ja Ignatius Philip Trigueros Glennietä.

## Lähteet
Ignatius Philip Trigueros Glennie

**Ignatius Philip Trigueros Glennie** (5. helmikuuta 1907 Durango – 27. huhtikuuta 1993) oli meksikolaissyntyinen, Sri Lankassa toiminut roomalaiskatolinen piispa, joka kuului jesuiittoihin. Hän sai pappisvihkimyksensä 21. marraskuuta 1938, ja hänet nimitettiin Trincomaleen hiippakunnan johtoon 10. heinäkuuta 1947. Piispaksi konsekroinnin suoritti 21. syyskuuta Oscar Sevrin, jota avustivat Bernardo Regno ja Thomas Pothacamury.

Glennie osallistui Vatikaanin toiseen kirkolliskokoukseen. Hän erosi tehtävistään piispana 15. helmikuuta 1974.

## Lähteet
Thomas Benjamin Cooray

**Thomas Benjamin Cooray** (28. joulukuuta 1901 Negombo – 29. lokakuuta 1988) oli srilankalainen kardinaali. Hänet vihittiin Tahrattoman Marian oblaattien papiksi 23. kesäkuuta 1929 ja nimitettiin Colombo in Ceylonin koadjuuttoriarkkipiispaksi sekä Preslavuksen titulaariarkkipiispaksi 14. joulukuuta 1945. Piispaksi konsekroinnin suoritti 7. maaliskuuta 1946 Leo Peter Kierkels, jota avustivat Edmund Peiris ja Bernardo Regno.

Cooraysta tuli Colombo in Ceylonin arkkipiispa 26. heinäkuuta 1947. Colombo in Ceylonin nimi muutettiin pelkäksi Colomboksi vuonna 1972. Cooray toimi arkkihiippakuntansa johdossa, kunnes jäi eläkkeelle 2. syyskuuta 1976.

Cooray ylennettiin kardinaaliksi 22. helmikuuta 1965, jolloin hän sai nimityksen Santi Nereo e Achilleon kardinaalipapiksi. Hän osallistui Vatikaanin toiseen kirkolliskokoukseen ja kardinaalina vuoden 1978 kahteen konklaaviin.

## Lähteet
Glennie

**Glennie** on ainakin seuraavien henkilöiden sukunimi:

* Bill Glennie, kanadalainen jääkiekkoilija
* Bobby Glennie, skotlantilainen jalkapalloilija
* Brian Glennie (1946–2020), kanadalainen jääkiekkoilija ja olympiamitalisti
* Evelyn Glennie (s. 1965), skotlantilainen muusikko
* Ignatius Philip Trigueros Glennie (1907–1993), meksikolaissyntyinen roomalaiskatolinen piispa
* Scott Glennie (s. 1991), kanadalainen jääkiekkoilija
Kansainvälinen museoneuvosto

**Kansainvälinen museoneuvosto** (**International Council of Museums**, **ICOM**) on museoammattilaisten kansainvälinen organisaatio, joka kehittää museoiden hallinnointia ja kokoelmien organisointia määritteleviä standardeja ja parhaita käytäntöjä.

Organisaatio on perustettu vuonna 1946. Organisaatio työskentelee erilaisten komiteoiden kautta. Näitä komiteoita ovat muun muassa Committee for Conservation (ICOM-CC) ja Committee on Documentation (ICOM-CIDOC).

## Aiheesta muualla
* ICOM:n kotisivut
* ICOM:n Suomen komitea
Anniina Lindholm

**Anniina Miia Matilda Lindholm** (s. 17. huhtikuuta 1983 Helsinki) on suomalainen yleisurheilija. Kolmiloikassa Vihdin Viestiä edustanut Lindholm saavutti pronssia Kalevan kisoissa 2004 Vaasassa. Kolmiloikassa hänen ennätyksensä on 13,32. Hänellä on monia maaotteluedustuksia.

## Lähteet
*
Gastón Ramírez

**Gastón Exequiel Ramírez Pereyra** (s. 2. joulukuuta 1990 Fray Bentos, Uruguay) on uruguaylainen jalkapalloilija, pelipaikaltaan hyökkäävä keskikenttä. Hän edustaa Italian Uruguayn Primera Divisiónissa pelaavaa CA Peñarolia. Hän pelasi vuosina 2010–2012 Italiassa Bolognan joukkueessa. Vuosina 2012–2017 hän pelasi Englannissa. Hänen vahvuutensa ovat kyky tehdä maaleja sekä loistava pelinlukutaito.

## Lähteet
* 
*
Stratford (Lontoo)

**Stratford** on Lontoon itäinen kaupunginosa Yhdistyneessä kuningaskunnassa.

Stratford on merkittävä kaupallinen ja liiketaloudellinen keskus. Alueella sijaitsee muun muassa Westfield Stratford Cityn kauppakeskus. Stratfordin asema on Lontoon metro- ja junaliikenteen tärkeä vaihtoasema. Queen Elizabeth Olympic Park oli vuoden 2012 Lontoon olympialaisten pääasiallinen kisapaikka. Olympialaisten ansiosta Stratfordin alue kehittyi voimakkaasti 2010-luvun alkupuolella.

## Lähteet

## Aiheesta muualla
Pimeä yö, tähdetön taivas

**Pimeä yö, tähdetön taivas** (*Full Dark, No Stars*, 2010) on Stephen Kingin kirjoittama kolmas neljän kertomuksen pienoisromaanikokoelma. Kokoelman suomennos ilmestyi vuonna 2012. Toisin kuin muut Kingin kokoelmat, jotka sisälsivät sekalaisia kertomuksia, *Pimeä yö, tähdetön taivas* -kirjan kaikki tarinat käsittelevät pelkästään kosto-teemaa. Vuonna 2010 kokoelma palkittiin Bram Stoker -palkinnolla. Kirjan *1922* -kertomus puolestaan oli vuonna 2011 ehdolla parhaaksi pienoisromaaniksi British Fantasy Awardissa.

Tarina ”Hyvä avioliitto” *(A Good Marriage)* perustuu tosielämän sarjamurhaajan Dennis Radarin, eli BTK-kuristajan tarinaan.  

## Pienoisromaanit

# **1922**
# **Iso kuski** *(Big Driver)*
# **Kahden kauppa** *(Fair Extension)*
# **Hyvä avioliitto** *(A Good Marriage)*

## Vastaanotto
*[[Turun ylioppilaslehti|Turun ylioppilaslehden]]* arvostelussa kirjan todettiin täyttävän lukijan odotukset, joskaan sitä ei suositeltu ensimmäiseksi Kingiksi uudelle lukijalle.

## Elokuvasovitukset
Kokoelman *Hyvä avioliitto* -kertomuksesta on tehty yhdysvaltalainen elokuva *A Good Marriage*, joka ilmestyi vuonna 2014. 

## Lähteet
Hydantoiini

**Hydantoiini** eli **glykolyyliurea** (C3H4N2O2) on heterosyklinen orgaaninen yhdiste. Hydantoiinia käytetään orgaanisessa synteesissä.

## Ominaisuudet
Hydantoiinin oikean rakenteen selvitti Adolf Strecker vuonna 1870. Hydantoiini on kiinteä valkoinen aine, joka liukenee veteen, etanoliin ja hieman myös dietyylieetteriin. Sen imidityppi on heikosti hapan ja voi luovuttaa protoninsa. Hydantoiinin karbonyyliryhmän hiilet ovat elektrofiilejä ja voivat reagoida nukleofiilien kanssa, 5-asemassa sijaitseva hiiliatomi ja typpiatomit puolestaan ovat nukleofiileja ja voivat reagoida elektrofiilien kanssa. 

## Valmistus ja käyttö
Ensimmäisen kerran hydantoiinia valmisti Adolf von Baeyer vedyttämällä allantoiinia vuonna 1861. Myöhemmin hän syntetisoi sitä lähtemällä bromiasetyyliureasta. Yhdistettä voidaan valmistaa kondensoimalla glykolihappoa ja ureaa tai pelkistämällä sähkökemiallisesti parabaanihappoa eli oksalyyliureaa.

Hydantoiinia käytetään apuaineena tekstiilien käsittelyssä ja eräissä polymeereissä. Sillä on myös käyttöä lääkeaineiden valmistuksessa ja erityisesti 5,5-disubstituoidut johdannaiset, esimerkiksi fenytoiniini, ovat yleisesti käytössä epilepsian hoidossa.

## Lähteet

## Aiheesta muualla
* Human Metabolome Database (HMDB): Hydantoin 
* Food Component Database (FooDB): Hydantoin 
* Kyoto Encyclopedia of Genes and Genomes (KEGG): Hydantoin 
* Dr. Duke's Phytochemical and Ethnobotanical Databases: Hydantoin
Super Bass

**Super Bass** on rap-artisti Nicki Minajin viides single hänen debyyttialbumiltaan *[[Pink Friday]]*. Kappale oli menestyshitti ympäri maailman myyden platinaa neljässä maassa. Minajin mukaan kappaleen sanat kertovat alkavasta ihastuksesta poikaan, jota laulun kertoja päättää lähestyä leikkisästi. Laulu ammentaa elektronisen musiikin ja popin lajityyppejä samalla kun Minaj räppää hiphop-tahdilla.

## Lähteet
Kaukainen maa

**Kaukainen maa** (*Far and Away*) on vuonna 1992 ensi-iltansa saanut Ron Howardin ohjaama ja tuottama uudisraivaaja-<nowiki/>aiheinen elokuva. 

Elokuva kertoo köyhän torpparin (Tom Cruise) ja rikkaan maanomistajan tyttären (Nicole Kidman) karkumatkasta 1800-luvun Irlannista Amerikkaan. Uudella mantereella pariskunta joutuu kilpailemaan toimeentulostaan ja ajautuu erilleen. Lopulta pariskunta osallistuu vuoden 1893 maanvaltaukseen Oklahomassa.

## Näyttelijät
Ramirez

**Ramirez** tai **Ramírez** on muun muassa seuraavien henkilöiden sukunimi:

* Alberto Ramírez (s. 1986), meksikolainen jalkapalloilija
* Antonio José Ramírez Salaverría (1917–2014), venezuelalainen katolinen piispa
* Ariel Ramírez (1921–2010), argentiinalainen säveltäjä ja pianisti
* Arturo Antonio Szymanski Ramírez (1922–2018), meksikolainen katolinen piispa
* Charles Ramirez (s. 1953), brittiläinen konserttikitaristi ja kitaransoiton professori
* Cierra Ramirez (s. 1995), yhdysvaltalainen näyttelijä, malli ja laulaja
* Dania Ramirez (s. 1979), dominikaanilainen näyttelijä
* Darwin Rudy Andino Ramírez (s. 1959), hondurasilainen katolinen piispa
* Emma Irmgard Marina Rabbe Ramírez (s. 1969), kanadalais-venezuelainen näyttelijä
* Francisco Hernández Ramírez (1949–2019), costaricalainen jalkapalloilija
* Francisco José Castro y Ramírez (1901–1974), elsalvadorilainen katolinen piispa
* Francisco Ramírez Navarro (s. 1939), meksikolainen katolinen piispa
* Gastón Ramírez (s. 1990), uruguaylainen jalkapalloilija
* Giovanni dos Santos Ramírez (s. 1989), meksikolainen jalkapalloilija
* Hermenegildo Ramírez Sánchez (1929–2022), meksikolainen katolinen piispa
* Ilich Ramírez Sánchez (s. 1949), venezuelalainen terroristi
* Isabel Larrañaga Ramírez, *Jeesuksen Sydämen Isabel* (1836–1899), filippiiniläinen nunna
* Jaime Ramírez (1931–2003), chileläinen jalkapalloilija
* Jo Ramírez (s. 1941), meksikolainen moottoriurheiluvaikuttaja
* Jorge Quiroga Ramírez (s. 1960), Bolivian presidentti 2001–2002
* Juan Pablo Ramirez, meksikolainen Formula 1 -talli-insinööri
* Kiko Ramírez (s. 1970), espanjalainen jalkapalloilija ja valmentaja
* Libardo Ramírez Gómez (1933–2025), kolumbialainen katolinen piispa
* Marcial Augusto Ramírez Ponce (1925–2001), venezuelalainen katolinen piispa
* Marta Lucía Ramírez (s. 1954), kolumbialainen poliitikko, Kolumbian varapresidentti 2018–2022
* Miguel Ramírez (s. 1970), chileläinen jalkapalloilija
* Misael Vacca Ramírez (s. 1955), kolumbialainen katolinen piispa
* Richard Ramirez (1960–2013), yhdysvaltalainen sarjamurhaaja
* Robeisy Ramírez (s. 1993), kuubalainen nyrkkeilijä ja olympiavoittaja
* Roy Ramirez, *Roy Z* (s. 1968), yhdysvaltalainen kitaristi, säveltäjä ja tuottaja
* Sara Ramírez (s. 1975), meksikolais-yhdysvaltalainen näyttelijä ja laulaja
* Sancho Ramírez (1042–1094), Aragonian ja Navarran kuningas
* Sandro Ramírez (s. 1995), espanjalainen jalkapalloilija 
* Twiggy Ramirez, *Jeordie White* (s. 1971), yhdysvaltalainen rockmuusikko
* Tulio Luis Ramírez Padilla (s. 1960), venezuelalainen katolinen piispa
* Virginia Ramírez (s. 1964), espanjalainen maahockeypelaaja ja olympiavoittaja
* Walter Ramírez (s. 1983), hondurasilainen jalkapalloilija.

## Nimen muita merkityksiä
* 3926 Ramirez, päävyöhykkeen asteroidi
Firma (elokuva)

**Firma** () on vuonna 1993 ensi-iltansa saanut Sydney Pollackin ohjaama jännityselokuva, jonka pääosissa ovat Tom Cruise, Jeanne Tripplehorn, Gene Hackman, Ed Harris, Holly Hunter, Hal Holbrook, ja David Strathairn. Elokuva perustuu John Grishamin samannimiseen romaaniin vuodelta 1991. Cruisen palkkio roolistaan elokuvasta oli 12 miljoonaa dollaria.

## Juoni
Mitch McDeere (Tom Cruise) pääsee töihin arvostettuun asianajotoimistoon Bendini, Lambert & Locke. Hän ja vaimonsa Abigail ”Abby” (Jeanne Tripplehorn), muuttavat Memphisiin, jossa ”Firmana” tunnettu yhtiö sijaitsee. Avery Tolar (Gene Hackman) toimii Mitchin oppi-isänä uudessa yhtiössä, jonka toiminta paljastuu muuksi kuin oli odotettu.

## Näyttelijät

## Arvioita
*[[Video-opas|Video-oppaassa]]* vuodelta 1994 Bello Romano pitää elokuvaa hieman ylipitkänä mutta ammattimaisena ja antaa sille neljä tähteä viidestä, mikä vastaa sanallista arviota ”erinomainen”.

## Katso myös
* ''Firma''-televisiosarja

## Lähteet
Maryada Ramanna

**Maryada Ramanna** () on vuonna 2010 ensi-iltansa saanut intialainen elokuva, jonka on ohjannut S. S. Rajamouli. Pääosissa nähdään Sunil ja Saloni Aswani. Elokuva on telugunkielinen versiointi vuoden 1923 yhdysvaltalaisesta elokuvasta *[[Ruutia, räminää ja rakkautta]]*. *Maryada Ramanna* on uudelleenfilmatisoitu kannadaksi (*[[Maryade Ramanna]]*, 2011), bengaliksi (*[[Faande Poriya Boga Kaande Re]]*, 2011) ja hindiksi (*[[Son of Sardaar]]*, 2012).

## Rooleissa

## Vastaanotto
*Maryada Ramanna* voitti neljä Nandi Awards -palkintoa, mukaan lukien vuoden viihdyttävimmän elokuvan palkinto. V. Nagineedu voitti parhaan konnan palkinnon. Parhaan mieslaulajan Ghantasala Venkateswara Rao -palkinto meni M. M. Keeravanille, joka oli laulajana kappaleessa ”Teluguammayi”. Pääosanäyttelijä Sunilille myönnettiin tuomariston erikoispalkinto.

## Musiikki
Elokuvan soundtrackin on säveltänyt M. M. Keeravani. Musiikki julkaistiin Hyderabadin Shilpakala Vedikassa heinäkuussa 2010, ja tilaisuutta pystyi seuraamaan suorana lähetyksenä internetin välityksellä.

# 
# 
# 
# 
# 

## Lähteet

## Aiheesta muualla
* 
*
Jonás Ramalho

**Jonás Ramalho Chimeno** (s. 10. kesäkuuta 1993 Barakaldo, Vizcayan maakunta) on espanjalainen jalkapalloilija. Hän edustaa Espanjan toiseksi korkeimmalla sarjatasolla Segunda Divisiónissa pelaavaa Gironaa lainasopimuksella Athletic Bilbaosta ja on pelipaikaltaan puolustaja.

Ramalho on vain Baskimaassa syntyneitä tai alueen seurojen kasvattamia pelaajia edustusjoukkueessaan peluuttavan Athleticin ensimmäinen tummaihoinen pelaaja. Hänen äitinsä on kotoisin Baskimaasta ja isä Angolasta.

## Seurajoukkueura

Ramalho aloitti jalkapalloilun Leioan jalkapallokoulussa, josta hän siirtyi Athleticin junioreihin vuonna 2003. Hän pelasi Athleticin edustusjoukkueessa ensimmäisen kerran vain 14-vuotiaana, 27. helmikuuta 2008 harjoitusottelussa Amorebietaa vastaan. Vuoden 2009 lopulla Ramalho debytoi seuran Segunda División B:ssä pelanneessa reservijoukkueessa Athletic B:ssä. Kaudella 2010–2011 hän pelasi B-joukkueen lisäksi edelleen junioreissa sekä Athleticin sisarseuran Basconian joukkueessa.

Edustusjoukkuedebyyttinsä virallisissa kilpailuissa Ramalho teki 20. marraskuuta 2011 Primera Divisiónin ottelussa Sevillaa vastaan. Kaudeksi 2013–2014 hänet lainattiin Segunda Divisiónin Gironaan.

## Maajoukkueura

Ramalho on pelannut Espanjan nuorisomaajoukkueissa. Hän kuului alle 19-vuotiaiden Euroopan-mestaruuden vuosina 2011 ja 2012 voittaneisiin joukkueisiin.

## Lähteet

## Aiheesta muualla

* Jonás Ramalho Athletic Clubin sivustolla 
* Jonás Ramalho BDFutbol-sivustolla
Kapriinihappo

**Kapriinihappo** (eng. *Capric acid*) eli **dekaanihappo** on tyydyttynyt rasvahappo, jota esiintyy muun muassa eläinten tuottamassa maidossa, kookosöljyssä ja öljypalmun öljyssä. Kapriinihappoa voidaan valmistaa teollisesti dekanolia hapettamalla kromitrioksidin avulla. Kapriinihappoa käytetään teollisuudessa muun muassa parfyymeissä, liukasteissa, rasvoissa, kumin valmistamisessa, muoveissa, väriaineissa, lääketeollisuudessa ja ruokien lisäaineena.

Yhdistettä esiintyy myös kukkien tuoksuissa ja semiokemikaalina eliöiden viestinnässä. Kapriinihappo sekä lähisukuiset kapryylihappo ja kapronihappo ovat saaneet nimensä vuohien mukaan (latinaksi *capra*).

## Lähteet

## Aiheesta muualla

*PubChem: Decanoic acid 
*Human Metabolome Database (HMDB): Capric acid 
*Food Component Database (FooDB): Decanoic acid 
*DrugBank: Decanoic Acid 
*Kyoto Encyclopedia of Genes and Genomes (KEGG): Decanoic acid 
*ChemBlink: Decanoic acid 
*Dr. Duke's Phytochemical and Ethnobotanical Databases: Capric-acid 
*Pherobase: Floral Compound – caprinic acid  
*Pherobase: Semiochemical – caprinic acid 
* The Comparative Toxicogenomics Database (CTD): Decanoic acid
Lakhdar Brahimi

**Lakhdar Brahimi** (, *al-Akhḍar al-Ibrāhīmī*; s. 1. tammikuuta 1934) on algerialainen diplomaatti, joka on työskennellyt muun muassa Yhdistyneille kansakunnille. Brahimi on Algerian entinen ulkoministeri ja kokenut rauhanvälittäjä. Elokuussa 2012 hänen uutisoitiin suostuneen Kofi Annanin seuraajaksi Syyrian rauhanvälittäjäksi. Kesäkuussa 2014 hänet korvasi virassaan Staffan de Mistura.

## Lähteet

## Aiheesta muualla
Kansainvälinen lacrosseliitto

**Kansainvälinen lacrosseliitto** (lyh. **WL**, , aik. *Federation of International Lacrosse*) on kansainvälisen haavipallon eli lacrossen kattojärjestö. Sen perustivat elokuussa 2008 sekä miesten että naisten haavipallojärjestöt.

FIL järjestää lajin maailmanmestaruuskilpailut sekä miesten että naisten lacrossessa. Muita arvoturnauksia ovat sisälacrossen MM-kisat ja miesten sekä naisten alle 19-vuotiaiden maailmanmestaruuskilpailut. Nämä arvoturnaukset järjestetään neljän vuoden välein.

## Jäsenet

FIL:issä on täysinä jäseninä yhteensä 28 lacrosseliittoa:

 
 
 
 
 
 
 

 
 
 
 
 
 
 

 
 
 
 
 
 
 

 
 
 
 
 
 
 

## Lähteet
Mes que un slut

**Mes que un slut** on rap-artisti Laiska Lepposen elokuussa 2012 julkaistu studioalbumi.

## Kappaleet
# 
#  (mukana Timo Kotipoltto)
# 
# 
# 
#  (mukana Poikkeus)
# 
#  (mukana Timo Kotipoltto)
#  (mukana Chydeone)

## Arvostelut
* Redrum-187: 
* Tuoreet Platat: 

## Lähteet
Tukulorit

**Tukulorit** (myös *tukulöörit*, *tukulerit*) ovat fulben kielen murretta, wolofia ja arabiaa puhuva kansa Senegalissa, Mauritaniassa ja Gambiassa. Asutus on keskittynyt Senegaljoen keskijuoksulle. Pieniä ryhmiä on myös Malissa, Guineassa ja Guinea-Bissaussa. Ulkonäöltään tukulorit ovat negridejä ja uskonnoltaan sunnalaisia muslimeja. Heitä on noin miljoona henkeä.

Nimitys *tukulor* on peräisin Fouta Toron aluetta ensimmäisen ja toisen vuosituhannen vaihteessa hallinneesta Tekrurin muslimivaltiosta. 1700-luvun lopulla tukulorit perustivat uuden teokraattisen valtakunnan, joka levitti islamia laajalle alueelle sekä valtasi bambaravaltiot ja Macinan. Tukulorivaltakunnan perustaja oli Umar Tall (1794–1864).

Kansan pääelinkeinot ovat maanviljely ja karjanhoito. Lisäksi harjoitetaan kalastusta ja käsityöammatteja. Nykyään monet käyvät muualla ansiotöissä. Perinteinen yhteiskuntajärjestelmä perustuu vapaiden maanviljelijöiden ja karjanhoitajien, käsityöläisten ja orjien muodostamaan kastijärjestelmään sekä sukuyhteisöihin. Miesten moniavioisuus on yleistä. Tukulorien muslimiveljeskunnista on noussut huomattavia liikemiehiä ja yhteiskunnallisia johtajia.

## Lähteet
Vis (saari)

**Vis** (; ) on Kroatialle kuuluva saari Adrianmerellä. Kroatian aluevesien uloimmalla ulapalla sijaitseva entinen sotilassaari oli suljettu ulkopuolisilta neljä vuosikymmentä.

Saarella on subtrooppinen ilmasto ja Välimeren seudulle tyypillinen kasvillisuus: palmuja, turkinmäntyjä, sitrushedelmiä, eukalyptuksia, kaktuksia ja hedelmiä. Kalastus ja kalanjalostus ovat merkittäviä elinkeinoja, samoin viininviljely. 
Visissä tuotetaan Kroatian tunnetuimpia viinejä, sekä punaista (plavac) että valkoista (vagava).

Visissä on kaksi kaupunkia: Komiza lounaisrannikolla ja Vis koillisrannikolla. Rannikolta löytyy luolia ja pari hiekkarantaa.

Visin kaupungissa on muinaisten kreikkalaisten vuonna 390 eaa. perustaman Issan rauniot. Vuonna 47 saari liitettiin osaksi Rooman valtakuntaa. Slaavilaisia asukkaita on saapunut saarelle 700-luvulta alkaen. Keskiajalla se kuului Bysanttiin, sen jälkeen Venetsialle ja Itävalta- Unkarille. Vuodesta 1918 se oli osa Jugoslaviaa ja vuodesta 1991 osa Kroatiaa.


File:Stiniva beach, island of Vis, Croatia (2).jpg|Stiniva
File:Crkva, Komiža5190266.jpg|Komiza
File:Komiza (Croatia)-benedictins monastery.jpg|Komiza
File:Prirovo peninsula, Vis bay, Croatia.JPG|Visinlahti


## Lähteet
Konstantin Konik

**Konstantin Konik** (31. joulukuuta 1873 – 3. elokuuta 1936) oli virolainen lääkäri ja poliitikko. Hän toimi muun muassa ministerinä ja Tarton yliopiston opettajana.

## Elämäkerta

Konstantin Konik syntyi Tartossa vuonna 1873. Myöhemmin hän opiskeli Tarton yliopistossa, josta hän valmistui vuonna 1899 ja alkoi harjoittamaan lääketiedettä. Vuonna 1908 hän suoritti tohtorin arvon. Vuosina 1913–1915 hän kirjoitti artikkeleita Viron ensimmäiseen vironkieliseen lääketieteelliseen lehteen *Trevisiin*. Helmikuun vallankumouksen jälkeen vuonna 1917 Konikista tuli Viron maapäivien jäsen. Hänet valittiin 19. helmikuuta 1918 Konstantin Pätsin ja Jüri Vilmsin kanssa kolmihenkiseen Viron pelastuskomiteaan, jossa hän edusti työpuoluetta. Vuosina 1918–1920 hän toimi terveysministeriön johdossa ja vuodesta 1920 vuoteen 1931 hän toimi politiikan ulkopuolella professorina Tarton yliopistolla opettaen kirurgiaa. Konikista tuli yliopistossa suosittu opettaja, ja hänen onnistui esimerkiksi saada yliopistolle sen ensimmäiset röntgen- ja kirkasvalohoitolaitteistot. 1920-luvun loppupuolella Konik palasi jälleen politiikkaan tullen valituksi Riigikoguun vuoden 1928 vaaleissa. Hän toimi Jaan Tõnissonin hallituksessa opetus- ja sosiaaliturvaministerinä toukokuusta lokakuuhun samana vuonna. Sittemmin hän palasi jälleen yliopistoon, jossa hän työskenteli kuolemaansa saakka vuonna 1936.

## Lähteet
Stanley Kubrick – Ohjaajan muotokuva

**Stanley Kubrick – Ohjaajan muotokuva** (, televisioesityksessä käytetty suomenkielinen nimi **Maailma Kubrickin silmin**, osat 1-3) on dokumentti elokuvaohjaaja Stanley Kubrickin elämästä vuodelta 2001. Dokumenttielokuvan ohjaaja Jan Harlan on Kubrickin sukulainen ja läheinen työtoveri. Elokuvassa käydään läpi Kubrickin tuotantoa sekä yksityiselämää. Dokumentin kertojana toimii Tom Cruise ja Cruisen lisäksi elokuvassa on haastateltu myös Nicole Kidmania, Keir Dulleaa, Arthur C. Clarkea, Malcolm McDowellia, Peter Ustinovia, Jack Nicholsonia, György Ligetia ja Matthew Modinea sekä Kubrickin innoittamia ohjaajia kuten Woody Allen, Steven Spielberg, Martin Scorsese ja Sydney Pollack.

## Aiheesta muualla
* 
*
Biomekaniikkaa liikunnan ja terveydenhuollon ammattilaisille

**Biomekaniikkaa liikunnan ja terveydenhuollon ammattilaisille** on kirja joka käsittelee biomekaniikan eri aihepiirejä ja mittausmenetelmiä. Kirjaa voivat hyödyntää esim. fysiologit, fysioterapeutit ja lääkärit. Kirja sisältää tietoa elektromyografiasta (EMG).
Pikkujamssipapu

**Pikkujamssipapu** (*Pachyrhizus erosus*) on kasvilaji jamssipapujen suvussa hernekasvien heimossa. Laji on alun perin kotoisin trooppisesta Amerikasta. Kasvin juurimukuloita käytetään nykyisin vihanneksena monilla trooppisilla ja subtrooppisilla alueilla.

## Kuvaus

Pikkujamssipapu on ruohovartinen köynnös. Kasvi muodostaa juuren tyveen juurimukuloita, jotka ovat 10–20 senttimetriä halkaisijaltaan. Lehdet ovat kolmilehdykkäisiä, lehdykät ovat muodoltaan puikeita tai vinoneliömäisiä. Terttu­kukinnot ovat 15–30 senttimetriä pitkiä ja kasvavat lehtihangoissa. Kukan 9–11 millimetriä pitkä verhiö on kellomainen. Perhosmainen teriö on väritykseltään vaaleanpunainen tai violetti. Sekä teriön purje että köli ovat yleensä 15–20 millimetriä pitkiä. Hedelmä on 7,5–13 senttimetrin pituinen pitkäkarvainen palko. Kukinta on yleensä elokuussa, ja palot kypsyvät marraskuussa.

## Levinneisyys

Pikkujamssipapu kasvaa luontaisena trooppisessa Väli- ja Etelä-Amerikassa. Sitä viljellään nykyään laajalti trooppisilla ja subtrooppisilla alueilla.

## Käyttö

Pikkujamssipavun juurimukuloita käytetään vihanneksena. Kuoritut mukulat voidaan tarjoilla sekä raakana että monin tavoin kypsennettynä.

## Lähteet

### Viitteet
Lions for Lambs

**Lions for Lambs** on vuonna 2007 ensi-iltansa saanut Robert Redfordin ohjaama draamaelokuva. Afganistanissa tapahtuneisiin Yhdysvaltain armeijan toimiin liittyvässä elokuvassa seurataan toimittaja Rothin (Meryl Streep) ja senaattori Irvingin (Tom Cruise) välisiä ristiriitoja.

## Näyttelijät

## Aiheesta muualla
*
Läpilyöntijännite

**Läpilyöntijännite** kuvaa jännitettä, jolla eristemateriaali tai kaasu ei enää pysty estämään sähkön kulkemista elektrodista toiseen. Läpilyöntijännitteen yksikkö on voltti.

Esimerkiksi ukkonen on läpilyönti ilman läpi, kun jännite ylittää ilman eristyskyvyn. Kappaleen läpilyöntijännite riippuu mm. materiaalin dielektrisestä lujuudesta (läpilyöntilujuudesta) ja kappaleen paksuudesta. Ilman dielektrinen lujuus on n. 3&nbsp;kV/mm.

Eristeen läpilyöntilujuuteen vaikuttaa myös rasitusaika, siten että eristeet kestävät lyhytkestoista rasitusta huomattavasti paremmin kuin pitkäkestoista rasitusta, esimerkiksi aikavälillä 1 nanosekunti – 1 vuosi.

## Katso myös
* Valokaari
* Koronapurkaus

## Lähteet
Martin Ennals

**Martin Ennals** (27. heinäkuuta 1927 Walsall, Yhdistynyt kuningaskunta – 5. lokakuuta 1991 Saskatoon, Kanada) oli brittiläinen ihmisoikeusaktivisti sekä Amnesty Internationalin kolmas pääsihteeri vuosina 1968–1980. Ennalsin pääsihteerikauden aikana Amnesty kasvoi nopeasti pienestä järjestöstä maailmanlaajuiseksi organisaatioksi ja sille myönnettiin Nobelin rauhanpalkinto, Erasmus-palkinto ja Yhdistyneiden kansakuntien ihmisoikeuspalkinto. Amnesty Internationalin lisäksi Ennals toimi muun muassa Unescossa sekä Apartheidia vastustaneessa liikkeessä.

Arvostettu ihmisoikeuspalkinto, Martin Ennals palkinto ihmisoikeuksien puolustajille, on nimetty Ennalsin mukaan.

## Lähteet
Josh Hamilton

**Joshua Holt "Josh" Hamilton** (s. 21. toukokuuta 1981) on yhdysvaltalainen baseballpelaaja, jonka pelipaikka on ulkokentällä. Hän pelaa tällä hetkellä Los Angeles Angelsissa, ja on aikaisemmin pelannut yhden kauden Cincinnati Redsissä sekä viisi kautta Texas Rangersissa.

Hamiltonin baseballura alkoi alun perin Tampa Bay Raysin aloittelijajoukkueessa Princeton Raysissa vuonna 1999. Hän kuitenkin joutui ongelmiin huumeriippuvaisuuden ja loukkaantumisten kanssa, minkä seurauksena Hamilton vietti muutamia vuosia pelaamatta baseballia. Vuonna 2007 Hamilton valittiin Chicago Cubsiin, joka myi hänet edelleen Cincinnati Redsille. Hamilton ensimmäinen kausi Major Leaguessa oli menestyksekäs, ja hänet vaihdettiin kauden päätteeksi Texas Rangersiin Edinson Volquezia ja Daniel Ray Herreraa vastaan.

Hamilton on pelannut Rangersissa vahvasti, ja hänet on valittu jokaisena kautena All-Star -otteluun. Vuonna 2012 Hamilton sai All-Star -ottelun pelaajavalinnoissa eniten ääniä historiassa, lyöden edellisen ennätyksen noin 3,5 miljoonalla äänellä. Vuonna 2010 hänet valittiin American Leaguen arvokkaimmaksi pelaajaksi. 8. toukokuuta 2012 Hamiltonista löi yhden ottelun aikana neljä kunnaria, mihin oli kyennyt vain 15 pelaajaa Major Leaguen historiassa.

Vuoden 2012 kauden jälkeen Hamilton solmi 125 miljoonan dollarin arvoisen viiden vuoden sopimuksen Los Angeles Angelsin kanssa.

## Lähteet

## Aiheesta muualla
* Josh Hamiltonin tiedot Major League Baseballin sivuilla
Scorpions de Mulhouse

**Scorpions de Mulhouse** on ranskalainen jääkiekkoseura Mulhousen kaupungista Ranskasta. Joukkue pelaa maan pääsarjassa Ligue Magnusissa. Joukkue on voittanut maan mestaruuden kertaalleen kaudella 2004-2005. Joukkue kuitenkin teki tuon jälkeen konkurssin ja joutui aloittamaan nousun takaisin pääsarjaan. Sarjaan nousu onnistui kauden 2011-2012 päätteeksi ja joukkue pelaa kaudella taas pääsarjassa sitten kauden 2004-2005.

## Joukkue kaudella 2025–2026

### Joukkueenjohto
* **Päävalmentaja:** Kévin Hecquefeuille 
* **Maalivahtivalmentaja:** Bruno-Pierre Guillemette 
* **Fysiikkavalmentaja:** Anthony Goncalves 
* **Huoltopäällikkö:** Florent Leblanc 
* **Puheenjohtaja:** Alain Cheval 
* **Toimitusjohtaja:** Erwan Agostini 

*Lähde: EliteProspects*

## Lähteet

## Aiheesta muualla
* Seuran viralliset kotisivut
Avaa silmäsi

**Avaa silmäsi** (, ) on vuonna 1997 ensi-iltansa saanut espanjalainen elokuva, jonka on ohjannut Alejandro Amenábar. Amenábar  käsikirjoitti elokuvan Mateo Gilin kanssa. 

Cameron Crowen ohjaama *[[Vanilla Sky]]* (pääosassa Tom Cruise) vuodelta 2001 on yhdysvaltalainen uudelleenfilmatisointi tästä elokuvasta. Penélope Cruz näyttelee molemmissa versioissa, jotka eroavat lähinnä loppuratkaisun osalta.

## Näyttelijät

## Elokuvamusiikki
**Soundtrack-albumit:**
Basmanin puolustus

**Basmanin puolustus** on shakkiavaus, joka alkaa siirroilla
: 1.e4 g5 

Avaus on saanut nimensä englantilaisen kansainvälisen mestarin Michael Basmanin mukaan, joka on käyttänyt sitä mustilla runsaasti. Avausta kutsutaan myös **Borgin puolustukseksi** eli Borgin avaukseksi tai **Macho-Grobiksi**  Nimitys Borg on takaperin kirjoitettuna sana Grob, joka viittaa Grobin hyökkäykseen 1. g4. (Borgin puolustus on tavallaan sama avaus kääntövärein eli musta tekee Borgin puolustuksessa samanlaisen siirron kuin valkea Grobin avauksessa.) Avaus tunnetaan myös englanninkielisellä nimellä  *Reversed Grob* (käänteinen Grob) eli niin sanotusti Grobin hyökkäys kääntövärein. 

Basmanin puolustus on melko harvinainen, koska siirrolla **1…g5** musta sallii valkean toimia vapaasti laudan keskustassa. Siirto heikentää mustan kuningassivustaa. Teoksen *Modern Chess Openings* mukaan heikennys ei kuitenkaan ole niin vakava, kuin miltä se ensisilmäyksellä vaikuttaa. Tosin musta jää kehityksessä aika paljon jälkeen ja siksi avausta mustilla pelataan hyvin harvoin. 

Basmanin puolustuksen idea on siinä, että musta pystyy nopeasti kehittämään tummilla ruuduilla kulkevan lähettinsä pitkälle viistolinjalle a1-h8. Valkea jatkaa parhaiten **2. d4**, joka valtaa lisää tilaa keskustassa. Jonkin verran on myös pelattu siirtoa **2. Lc4**.

Avaus sisältää ansan, johon varomattomasti valkeilla pelaava pelaaja voi langeta. **1. e4 g5 2. d3 Lg7** ja nyt **3. Lxg5?** on virhe, koska musta pelaa **3…Lxb2** ja voittaa laadun eli vaihtaa lähettinsä valkean a1-torniin. (Heikoimmassa jatkossa valkea menettää jopa kokonaisen tornin.) 
Basmanin puolustuksen pääjatkoon **1. e4 g5 2. d4** voi päätyä siirtovaihdolla myös niin sanotun Borgin gambiitin kautta eli: **1. d4 g5** ja torjumalla mustan tarjoaman sotilaanuhrauksen siirrolla **2. e4**.

Avauksen kehittäjän, KvM Basmanin merkittävin avauksella saavuttama voitto on peli englantilaista suurmestaria Jonathan Speelmania vastaan Britannian mestaruuskisoissa 1980. 

## Aiheesta muualla
*

## Lähteet